b'\n_START_ARTICLE_\nKlonazepam\n_START_SECTION_\nFamakologiske egenskaper\n_START_PARAGRAPH_\nKlonazepam er 10 ganger mer potent enn diazepam. Bruksomr\xc3\xa5det er i utgangspunktet det samme som for andre benzodiazepiner, men det brukes mest i behandling av epilepsi, og i motsetning til de andre benzodiazepinene mer i langtidsbehandling. Langvarig bruk frar\xc3\xa5des likevel i utgangspunktet p\xc3\xa5 grunn av stor fare for tilvenning og avhengighet. Antakelig er det best egnet som tilleggsmedikasjon i noen uker dersom en pasient har behov for \xc3\xa5 bytte antiepileptikum. Det er likevel aldri blitt dokumentert misbruk eller tilvenning av klonazepam hos epilepsipasienter. Klonazepam har trolig ogs\xc3\xa5 effekt p\xc3\xa5 nevrotransmitteren serotonin, og det er derfor postulert at medikamentet kan ha en s\xc3\xa6rlig rolle i behandlingen av angst, men dette er ikke tilstrekkelig dokumentert.\n_START_SECTION_\nMisbruk\n_START_PARAGRAPH_\nKlonazepam er ettertraktet som rusmiddel. Selv om medikamentet er lite toksisk i seg selv, vil det kunne forsterke effekten av opioider og alkohol, og bidra blant annet til demping av respirasjonen.'